**Værkanalyse: Formal- og betydningsanalyse**

*Start med billedets fakta: kunstner, titel og dato, samt at beskrive hvad du ser. Hvad sker der i værket (motiver og handlinger)?*

## **Formalanalyse**

I formalanalysen kigger man på billedets virkemidler. Hvad har kunstneren gjort for at få et bestemt udtryk eller budskab ud?

1. Hvordan er kompositionen? (billedets store linjer komponeret i en helhed)

* Statisk, dynamisk (Kompositionslinjer, gyldne snit, ovalkomposition osv.)
* Hierarkisk, Additiv
* Åben, Lukket

*= Hvilken stemning udtrykker kompositionen?*

1. Hvordan er rummet? (hvordan dannes rum/dybde i billedet)

* For-, mellem-, baggrund.
* Centralperspektiv, lineærperspektiv, raumflucht
* Ortogonaler, forsvindingspunkt, horisontlinje
* Gradienter (lineære og optiske)
* Repoussoir
* Overlapning
* Farveperspektiv, omvendt farveperspektiv
* Frø-, fugle-, normalperspektiv

*= Hvilken stemning udtrykker rummet?*

1. Hvordan anvendes lyset i værket?

* Skygger (egen- og slagskygge)
* Hvilken farve har lyset og skyggerne?
* Hvilken type af lys (naturligt formgivende dagslys, clair obscur, symbolsk lys, ophævelse af samlet belysning, impressionistisk)?
* Hvordan er overgangen mellem lys og mørke? (atmosfærisk eller skarpt)

*= Hvilken stemning udtrykker lyset?*

1. Hvordan anvendes farven i værket?

* Symbolsk, dekorativ, naturalistisk, ekspressivt
* Farvekontraster (komplementær, lys/mørk, kold/varm, kvalitet, kvantitet, egen)
* Er farven enslydende i sin valør?
* Hvilken type farver (akromatiske, rene og mættede eller brækkede)?

*= Hvilken stemning udtrykker farverne?*

1. Hvilken teknik/malemåde?

* Hvilken materialer er brugt?
* Er værket taktilt/har det taktilitet (stor stoflighed, tekstur) eller er det fine, fordrevne strøg?

*= Hvilken stemning udtrykker teknikken?*

1. Opsummering: Hvilken stilretning/isme kan værket indplaceres under?

* Ud fra de formelle træk kan du nu indplacere værket under en stilretning. Hvilke træk er karakteristiske for den stilretning?

1. ***Sammenfatning: Hvordan vil du fortolke billedet ud fra de anvendte virkemidler? Hvilken stemning udtrykker de tilsammen?***

## **Betydningsanalysen**

Den kan deles op i præikonografi, ikonografi og ikonologi. Præikonografi er en beskrives af værket (hvilket du har gjort indledningsvis ovenfor), ikonografi er en analyse og ikonologien er fortolkningen. Begreberne er opfundet af den verdensberømte kunsthistoriker Erwin Panofsky.

Ikonografi

For at forstå enkeltdele i værket må man forstå samtiden, symbolerne og eventuelt undersøge andre værker af samme kunstner. Det er en form for detektivfase, hvor målet er at afdække og forstå indholdet i værket (fx hvad symbolerne betyder i sin samtid).

Symbolerne:

* Hvad forestiller de og hvad betyder de?
* Er symbolerne knyttet til tekster eller billeder?

Ikonologi

Dette er fortolkningsdelen. Du sammenfatter din forståelse af værket og sætter det ind i sin samtid. Du vurderer hvilken rolle værket har spillet i sin samtid, og de strømninger som det er en del af.

* Hvilken holdninger, ideer eller verdensopfattelse afspejles i billedet?
* Er motivets funktion æstetisk, dekorativ, meddelende eller symbolsk?
* Hvad betyder det indholdsmæssigt?
* Hvilken social situation er det skabt i?
* Hvilken rolle spiller det i sin samtid?
* Hvilken stil tilhører det?